smcproject/ml-wiki-sentences huggingface dataset:
തെങ്ങ്, തേക്ക്, ആൽവൃക്ഷം തുടങ്ങിയ ഉയരം കൂടിയ വൃക്ഷങ്ങളിലേക്ക് ഇവ ച്വീ-ച്വീ-ച്വീ ശബ്ദമുണ്ടാക്കിക്കൊണ്ട് വളരെ വേഗത്തിൽ പറന്നു നടക്കും.
അരയാലിലും പേരാലിലും പഴങ്ങൾ തിന്നാനും പൂവരശിൻ പൂവിലെ തേൻ കുടിക്കാനും വാഴച്ചുണ്ടിലെ തേൻകുടിക്കാനും തത്തച്ചിന്നൻ പറന്നടുക്കുന്നു.
വാഴച്ചുണ്ടിൽ പലപ്പോഴും ഇവയെ കാണാൻ കഴിയുന്നതിനാൽ വാഴക്കിളിയെന്നും ഇതിനു പേരുണ്ട്.
കടവാവലുകളെപ്പോലെ തൂങ്ങിക്കിടന്നാണ് ഇവ രാത്രിയിൽ ഉറങ്ങുന്നത്.
പ്രജനനം തത്തച്ചിന്നൻ
തത്തച്ചിന്നൻ ഇണകളായോ നാലോ അഞ്ചോ എണ്ണമുള്ള ചെറുകൂട്ടങ്ങളായോ സഞ്ചരിക്കുന്നു.
പാകമെത്തിയ കായ്കളുള്ള വൃക്ഷങ്ങളിൽ ഒരു പറ്റം (20-50 എണ്ണം) പക്ഷികളെ കാണാൻ കഴിയും.
മറ്റു തത്തകളെപ്പോലെ തത്തച്ചിന്നനും മരപ്പൊത്തുകളിലാണ് കൂടുണ്ടാക്കുന്നത്.
മുട്ടയിടാനും കുഞ്ഞുങ്ങൾക്കു കിടക്കാനും പച്ച ഇലകൾ ശേഖരിച്ച് മെത്തയുണ്ടാക്കും.
പച്ചിലക്കഷണങ്ങളെ വളരെ വിദഗ്ദ്ധമായ രീതിയിൽ മാളങ്ങളിലെത്തിച്ച ശേഷം അവ കടിച്ചെടുത്ത് കൂടുണ്ടാക്കാൻ തുടങ്ങും.
നാടപോലെയുള്ള ഇലക്കഷണം കീറിയെടുത്ത് അതിന്റെ ഒരറ്റം മുതുകിൽ രക്തനിറത്തിലുള്ള തൂവലുകൾക്കിടയിൽ തിരുകും.
ഇങ്ങനെ വയ്ക്കുന്ന ഇലക്കഷണങ്ങൾ കുറെയെല്ലാം താഴെ വീണു നഷ്ടപ്പെടുമെങ്കിലും അതൊന്നും ഗൌനിക്കാതെ ഇവ വീണ്ടും വീണ്ടും ഇലക്കഷണങ്ങൾ അരപ്പട്ടയിലെ തൂവലുകൾക്കിടയിൽ തിരുകി കുറെ കഷണങ്ങൾ ശേഖരിച്ചശേഷം കൂട്ടിലേക്കു മടങ്ങും.
ഇങ്ങനെ കുറേ ഇലത്തുണ്ടുകൾ ശേഖരിച്ച ശേഷമേ മുട്ടയിടാറുള്ളൂ.
മുട്ടകൾക്ക് തൂവെള്ള നിറമായിരിക്കും.
പെൺപക്ഷിയാണ് കൂടുകെട്ടുന്നതും അടയിരിക്കുന്നതും.
മൂന്നു മുട്ടകളാണ് ഇടുന്നത്.
പ്രത്യേകതകൾ റമ്പൂട്ടാൻ പഴങ്ങൾ തിന്നുന്ന തത്തച്ചിന്നൻ.
കള്ളു ശേഖരണത്തിനായി തെങ്ങിലും പനയിലും മറ്റും വച്ചിട്ടുള്ള കള്ളുപാനികളിൽനിന്നും തത്തച്ചിന്നൻ കള്ള് കുടിക്കാറുണ്ടെന്ന് പറയപ്പെടുന്നു.
Loriculus vernalis അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) ↑ http://www.parrots.org/index.php/encyclopedia/profile/vernal_hanging_parrot/ ↑ http://www.birding.in/birds/Psittaciformes/Psittacidae/vernal_hanging-parrot.htm Loriculus vernalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തത്തച്ചിന്നൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തത്തമംഗലം ഇംഗ്ലീഷ് വിലാസം https://ml.wikipedia.org/wiki/Tathamangalam
10°40′57.68″N 76°42′9.79″E ﻿ / ﻿ 10.6826889°N 76.7027194°E ﻿ / 10.6826889; 76.7027194
കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് തത്തമംഗലം .
ചിറ്റൂർ - തത്തമംഗലം നഗരസഭയിൽ ഉൾപ്പെട്ട 2 സ്ഥലങ്ങളിൽ ഒന്ന്.
കേരള സംസ്ഥാന രൂപീകരണത്തിന് മുൻപ് കൊച്ചി രാജ്യത്തിന്റെ ഭാഗമായിരുന്നു.
പ്രശസ്തമായ തത്തമംഗലം അങ്ങാടിവേല - തത്തമംഗലം കുതിരവേല ഉത്സവം നടക്കുന്നത് തത്തമംഗലത്താണ്.
അങ്ങാടിവേല യുടെ ഭാഗമായി കുതിരയോട്ടവും നടക്കുന്നു.
ജില്ലാ ആസ്ഥാനമായ പാലക്കാടിൽ നിന്ന് , പലക്കാട് - പൊള്ളാച്ചി സംസ്ഥാന പതയിലൂടെ 15 കിലോ മീറ്റർ സഞ്ചരിച്ചാൽ തത്തമംഗലത്തെത്താം.
അടുത്തുള്ള മറ്റ് ഗ്രാമങ്ങളെ പോലെ തന്നെ, ധാരാളം കുളങ്ങളും കാവുകളും വിദ്യാലയങ്ങളും ഇവിടെ ഉണ്ട്.
പുറത്തുനിന്നുള്ള കണ്ണികൾ കണ്യാർകളീ-ഒരു ബ്ലൊഗ് തത്തമംഗലം.
കോം തത്തമംഗലം കാലാവസ്ഥാ സ്റ്റേഷൻ ഡാറ്റ
തത്ത ഇംഗ്ലീഷ് വിലാസം https://ml.wikipedia.org/wiki/Parrot
സിറ്റാസിഫോർമസ് പക്ഷി ഗോത്രത്തിലെ സിറ്റാസിഡേ ( Psittacidae ) കുടുംബത്തിൽപ്പെടുന്ന പക്ഷികളെ തത്തകൾ എന്നു പൊതുവേ പറയുന്നു.
ഇവ മിക്കവാറും കൂട്ടമായാണ് സഞ്ചരിക്കുന്നത്.
80 ജനുസുകളിലായി ഏകദേശം 372 സ്പീഷിസുകൾ തിരിച്ചറിയപ്പെട്ടിട്ടുണ്ട്.
ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലുമാണ് ഇവ സാധാരണയായി കാണപ്പെടുന്നത്.
കുറുകിയ കാലുകൾ, മെലിഞ്ഞ ശരീരം , തടിച്ചുരുണ്ട് കുറുകിയതും ഉറപ്പുള്ളതും അറ്റം കൂർത്തു വളഞ്ഞതുമായ ചുണ്ട് , നീണ്ട് ത്രികോണാകൃതിയിലുള്ള വാൽ , മരത്തിൽ കയറാനുപയോഗിക്കത്തക്ക കാലുകൾ, പച്ചത്തൂവലുകൾ എന്നിവ തത്തകളുടെ സവിശേഷതകളാണ്.
തത്തയുടെ മേൽച്ചുണ്ട് തലയോടുമായി  ബന്ധിച്ചിരിക്കുന്നതിനാൽ മേൽച്ചുണ്ടിന് പരിമിതമായ ചലനസ്വാതന്ത്ര്യമേ ഉള്ളൂ.
തത്തയുടെ കാലിൽ നാല് വിരലുകൾ ആണ് ഉള്ളത്.
ഇതിൽ രണ്ടെണ്ണം മുന്നോട്ടും രണ്ടെണ്ണം പുറകോട്ടും ആണ്.
ഇവ മിക്കപ്പോഴും കൂട്ടം ചേർന്നാണ് സഞ്ചരിക്കുന്നത്.
32 ഇനം തത്തകളുണ്ടെങ്കിലും അഞ്ചിനങ്ങൾ മാത്രമാണ് കേരളത്തിൽ കാണപ്പെടുന്നത്.
നാട്ടുതത്ത
(Psittacula krameri) വാലൻതത്ത പെൺകിളി ഇടത്ത് ആൺകിളി വലത്ത്
ഇവയിൽ ഏറ്റവുമധികമായുള്ളത് നാട്ടുതത്തയാണ്.
പഞ്ചവർണക്കിളി, വാലൻതത്ത എന്നീ പേരുകളിൽ അറിയപ്പെടുന്ന ഈ പക്ഷിയുടെ ശാസ്ത്രനാമം സിറ്റാക്കുല ക്രാമേറി (Psittacula krameri) എന്നാണ്.
ഇവ സംഘങ്ങളായി കൃഷിസ്ഥലങ്ങളിലെത്തി കൃഷിക്കും ഫലവൃക്ഷങ്ങൾക്കും വൻതോതിൽ നാശനഷ്ടമുണ്ടാക്കാറുണ്ട്.
വിളഞ്ഞു നിൽക്കുന്ന ധാന്യച്ചെടികൾ, പാകമായി വരുന്ന കായ്കൾ തുടങ്ങിയവ ഭക്ഷിക്കുന്നതിനേക്കാൾ ഏറെ അവ കൊത്തി നശിപ്പിക്കുകയാണ് ചെയ്യുന്നത്.
കനി ഭക്ഷിക്കുന്ന പഞ്ചവർണക്കിളി
ശരീരം മുഴുവനും പച്ച , മുകൾവശത്ത് നീലയും അടിഭാഗത്ത് മഞ്ഞ നിറവുമുള്ള വാൽ, കൊക്കിന്റെ മുകൾപ്പകുതി ചുവന്നതും കീഴ്പ്പകുതി കറുത്തതും, കൊക്കിന്റെ അടിയിൽ നിന്നു തുടങ്ങി പുറം കഴുത്തു ചുറ്റിപ്പോകുന്ന ഒരു കറുത്ത മാല യും അതിനെ തൊട്ടുകിടക്കുന്ന ഇളംചുവപ്പു വരയും ആൺപക്ഷിയുടെ സവിശേഷതകളാണ്.
പെൺപക്ഷിക്ക് ചുവപ്പു മാലയ്ക്കു പകരം പുൽപ്പച്ച നിറത്തിലുള്ള തൂവലുകളാണ് കാണപ്പെടുക.
(Blossom headed parakeet) പൂന്തത്ത
ശാസ്ത്രനാമം സിറ്റാക്കുല സയനോസെഫാല (Psittacula cyanocephaia).
ആൺപക്ഷിയുടെ തല ഊതയും ചുവപ്പും കലർന്ന നിറമായിരിക്കും.
കഴുത്തിനു ചുറ്റും കറുത്ത വളയവും ചിറകിൽ ചുമലിനടുത്തായി ചുവന്ന ഒരു ചുട്ടിയും കാണപ്പെടുന്നു.
പെൺപക്ഷിയുടെ തലയ്ക്ക് ഊത കലർന്ന ചാരനിറമായിരിക്കും.
ചുമലിൽ ചുവപ്പ് ചുട്ടി കാണുന്നില്ല.
കഴുത്തിനു ചുറ്റും മഞ്ഞവളയമാണുള്ളത്.
ആൺപക്ഷിയുടെ കൊക്കിന് ഇളം ഓറഞ്ചും പെൺപക്ഷിയുടേതിന് മഞ്ഞനിറവുമാണ്.
പൂന്തത്തകളുടെ വാലിന്റെ മുകൾഭാഗം നീലയും മധ്യത്തിലുള്ള നീണ്ട തൂവലുകളുടെ അറ്റത്ത് ഒരിഞ്ചോളം നീളത്തിൽ വെള്ളനിറവുമായിരിക്കും.
പറക്കുമ്പോൾ ഈ വെള്ളനിറം വ്യക്തമായി കാണാനാകും.
ടൂയി-ടൂയി എന്ന് ശബ്ദമുണ്ടാക്കിക്കൊണ്ടാണ് ഇവ പറക്കുന്നത്.
നീലതത്ത
(Blue winged parakeet) നീലത്തത്ത
ശാസ്ത്രനാമം സിറ്റാക്കുല കൊളുംബോയ്ഡസ് (Psittacula columboides).
നീലത്തത്തയുടെ ശരീരത്തിന് നീല കലർന്ന പച്ചനിറം; ചിറകുകളും വാലിന്റെ മുകൾഭാഗവും നീലയും, തലയും മാറിടവും പുറവും ചുവപ്പു കലർന്ന ചാരനിറവും, വാലിന്റെ അഗ്രം മഞ്ഞയും ആയിരിക്കും.
ആൺപക്ഷിക്ക് കഴുത്തിൽ കറുത്ത മാലയും, അതിനുതൊട്ടു നീലയും പച്ചയും കലർന്ന ഭംഗിയുള്ള ഒരു മാലയുമുണ്ട്.
കൊക്കിന്റെ മുകൾപ്പകുതി ചുവപ്പും, അറ്റം മഞ്ഞയും കീഴ്പ്പകുതി മങ്ങിയ കറുപ്പും നിറമാണ്.
പെൺപക്ഷിയുടെ കൊക്കിന്റെ മേൽപ്പകുതി മങ്ങിയ കറുപ്പു നിറത്തിലായിരിക്കും.
മുളന്തത്ത എന്ന പേരിലും അറിയപ്പെടുന്ന നീലത്തത്ത ഒരു കാട്ടുപക്ഷിയാണ്.
ഇവ 30-40 എണ്ണമുള്ള കൂട്ടങ്ങളായാണ് സഞ്ചരിക്കുക.
ക്രേ-ക്രേ-ഷ്ക്രേ-ഷ്ക്രേ എന്നിങ്ങനെയുള്ള പരുക്കൻ ശബ്ദം പുറപ്പെടുവിക്കുന്ന നീലത്തത്തയെ വളരെ ദൂരത്തു നിന്നുതന്നെ തിരിച്ചറിയാൻ കഴിയും.
പ്രത്യുത്പാതനം
തത്തകൾ മുട്ടയിടുന്നത് വേനൽക്കാലത്താണ്.
ഡിസംബർ മുതൽ ഏപ്രിൽ വരെയുള്ള മാസങ്ങളിലാണ് ഇവ കൂടുകെട്ടുന്നത്.
6-20 മീറ്റർ വരെ ഉയരമുള്ള മരപ്പൊത്തുകളിലാണ് ഇവ കൂടുണ്ടാക്കുക.
മരം കൊത്തിയുടെയും മറ്റും പഴയ കൂടുകളും ഇവ ഉപയോഗിക്കാറുണ്ട്.
മതിലിലും ചുമരുകളിലും ഉള്ള ദ്വാരങ്ങളും തത്തകൾ കൂടുകളായി ഉപയോഗിക്കും.
മാളത്തിനുള്ളിൽ കൂടുണ്ടാക്കാതെ തന്നെ തത്തകൾ മുട്ടയിടും.
സാധാരണ നാല് മുട്ടകളിടുന്നു.
മുട്ട വിരിഞ്ഞു വരുന്ന കുഞ്ഞുങ്ങൾക്ക് കാഴ്ചയുണ്ടാകില്ല.
കുഞ്ഞുങ്ങളുടെ ശരീരത്തിൽ തൂവലുകളോ രോമങ്ങളോ കാണപ്പെടുന്നില്ല.
തത്തകൾ അനുകരണ സാമർഥ്യം കൂടുതലുള്ള പക്ഷിയായതിനാൽ നിരന്തരം പരിശീലിപ്പിച്ചാൽ അക്ഷരസ്ഫുടതയോടെ സംസാരിക്കാൻ ഇവയ്ക്കു കഴിയും.
കാണപ്പെടുന്ന പ്രദേശങ്ങൾ
ഇന്ത്യ , തെക്കുകിഴക്കേ ഏഷ്യ , വടക്കേ അമേരിക്കയുടെ തെക്കൻ ഭാഗങ്ങൾ, തെക്കേ അമേരിക്ക , പടിഞ്ഞാറേ ആഫ്രിക്ക എന്നിങ്ങനെ മിക്ക ഉഷ്ണമേഖലാ പ്രദേശങ്ങളിലും തത്തകളെ കാണാം.
ഏറ്റവും കൂടുതൽ തത്ത ഇനങ്ങൾ വരുന്നത് ഓസ്ട്രേലേഷ്യ , തെക്കേ അമേരിക്ക, മദ്ധ്യ അമേരിക്ക എന്നിവിടങ്ങളിൽ നിന്നാണ്.
ഒരു തത്തയുടെയും പ്രകൃത്യാ ഉള്ള ആവാസ വ്യവസ്ഥയിൽ യു.എസ്.എ ഉൾപ്പെടുന്നില്ല.
ലോക തത്തദിനം
മെയ് 31 ലോക തത്തദിന (World Parrot Day)മായി ആചരിക്കുന്നു.
ചിത്രശാല Scarlet macaw ( മലയാളം: സ്കാർലെറ്റ് മക്കൌ ) Scarlet macaws ( മലയാളം: സ്കാർലെറ്റ് മക്കൌസ് ) Black-hooded Parakeet or Nanday Conure, a popular South American species.
Chestnut-fronted macaws , Yellow-crowned Amazons and Dusky-headed Conures at a clay lick in Ecuador Puerto Rican Amazons at nesting site ( മലയാളം: പോർട്ടോ റിക്കൻ തത്ത ) Senegal Parrots Rose-ringed Parakeet , a common species in Africa and Asia and feral in Europe And United States.
Red-fronted Parakeet of New Zealand Pale-headed Rosella of Australia Musk Lorikeet of Australia Yellow-streaked Lory of New Guinea Blue-fronted Amazon Budgerigar of Australia ( മലയാളം: ബഡ്ജറെഗാർ ) Rose-ringed parakeet (Psittacula krameri) ( മലയാളം: മോതിരതത്ത ) മലയാളം: മോതിരതത്ത പക്ഷിശാസ്ത്രക്കാരന്റെ തത്ത ഇതും കാണുക തത്തച്ചിന്നൻ നീലത്തത്ത പൂന്തത്ത പോർട്ടോ റിക്കൻ തത്ത മക്കൗ മോതിരത്തത്ത അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തത്തകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ http://creagrus.home.montereybay.com/parrots.html http://ibc.lynxeds.com/family/parrots-psittacidae Archived 2016-06-20 at the Wayback Machine .
http://animaldiversity.ummz.umich.edu/site/accounts/pictures/Psittacidae.html
തത്തപ്പള്ളി ദുർഗ്ഗാക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എറണാകുളം ജില്ലയിലെ കൊട്ടുവള്ളി  പഞ്ചായത്തിൽ വടക്കൻ പറവൂരിനടുത്ത്  പറവൂർ ആലുവാറൂട്ടിലെ മന്നം കവലയിൽ നിന്നും നാല് കിലോമീറ്റർ കിഴക്കു ഭാഗത്ത് സ്ഥിതിചെയ്യുന്ന ക്ഷേത്രമാണ് തത്തപ്പള്ളി ദുർഗ്ഗാക്ഷേത്രം .
പ്രധാനമൂർത്തി ദുർഗ്ഗാ.
കാല്പാദം മാത്രമേയുള്ളു.
സ്വയംഭൂ പാദപ്രതിഷ്ഠ.
എന്ന് ഐതിഹ്യം .
ചേർത്തലയിൽ തലയും ചേരാനല്ലൂരിൽ ഉടലും  തത്തപ്പള്ളിയിൽ പാദവും എന്ന്ഐതിഹ്യം .
കിഴക്കോട്ടു ദര്ശനം .
രണ്ടു നേരം പൂജ.
തന്ത്രം വേഴപ്പറമ്പ് ഉപദേവത  ശിവൻ ശാസ്താവ് ഗണപതി മീനത്തിലെ പൂരം നാളിൽ ഉത്സവം.
ആന്പാടില്ല, പൂരദിവസം വൈകുന്നേരം വരെബ്രാഹ്മണിപ്പാട്ടു മാത്രമേ ഉണ്ടാകു.
അന്ന് വൈകിട്ട് മൂലസ്ഥാനത്ത് നേദ്യമുണ്ട്.
ഈ ക്ഷേത്രത്തിൽ അപൂർവമായ ഒരു ആചാരമുണ്ട്.
ദേവി കന്യക ആയതിനാൽ രാത്രി അത്താഴപൂജയ്ക്കു ശേഷം തിടമ്പ് ക്ഷേത്രത്തിന്റെ തെക്കു ഭാഗത്തുള്ള പാട്ടുപുരയിലേയ്ക്ക് വിളക്കിന്റെ അകമ്പടിയോടെ കൊണ്ടുപോകും.
അവിടെയാണ് നിദ്ര.
രാവിലെ ഇതുപോലെ തിരിച്ചു ശ്രീകോവിലിലേക്കു കൊണ്ടുവരും .
(കൊടുങ്ങലൂരിലെ തിരുവഞ്ചിക്കുളം  ശിവക്ഷേത്രത്തിലും  ഇത് പോലെ ഒരു ആചാരമുണ്ട്.) പള്ളിയറ അവിടെ രാത്രി ശിവനെയും പാർവ്വ തിയെയും  പള്ളിയറയിലേയ്ക്ക് കൊണ്ടുപോകുന്നു.
.28 ഊരാളന്മാരുടെ ക്ഷേത്രമായിരുന്നു എന്ന് പഴമക്കാർ പറയുന്നു.
ഇപ്പോൾ തിരുവതാംകൂർ ദേവസം  വക.
പഴയമങ്ങാട് നാടിൻറെ പടിഞ്ഞാറേ അതിർത്തിയാണ് തത്തപ്പള്ളി  മഞ്ഞപ്പിറയ്ക്കു (മഞ്ഞപ്ര, അങ്കമാലി ) പടിഞ്ഞാറു വാരാപ്പുഴയ്ക്കു വടക്കു തത്തപ്പള്ളിയ്ക്കു കിഴക്കു,കൊച്ചുകടവിനു തെക്കു,ഈ നാല് എലുകയക്കകത്ത്  മാങ്ങാട് നാട്.
937 കുംഭമാസത്തിൽ തിരുവതാംകൂർ  എഴുതി  വാങ്ങി എന്ന് പഴമക്കാർ പറയുന്നു
നിത്യ റാം ഇംഗ്ലീഷ് വിലാസം https://ml.wikipedia.org/wiki/Nithya_Ram
ചലച്ചിത്രങ്ങൾ , ടെലിവിഷൻ പരമ്പരകൾ എന്നിവയിലെ അഭിനയത്തിലൂടെ ശ്രദ്ധേയയായ ഒരു ഇന്ത്യൻ നടിയാണ് നിത്യ റാം (ജനനം: 1990 ജനുവരി 31).
കന്നഡ ടെലിവിഷൻ പരമ്പരകളിലൂടെയാണ് ഇവർ അഭിനയരംഗത്തേക്കു കടന്നുവന്നത്.
കന്നഡ നടിയായ രചിത റാമിന്റെ സഹോദരിയാണ് നിത്യ റാം.
നന്ദിനി എന്ന ടെലിവിഷൻ പരമ്പരയിലെ 'ഗംഗ' എന്ന കഥാപാത്രത്തെ അവതരിപ്പിച്ചത് നിത്യയായിരുന്നു.
കലാ പാരമ്പര്യമുള്ള ഒരു കുടുംബത്തിലാണ് നിത്യ റാം ജനിച്ചത്.
നിത്യയുടെ പിതാവ് കെ.എസ്. രാമുവും സഹോദരി രചിത റാമും ഇന്ത്യൻ ക്ലാസിക്കൽ നർത്തകരാണ്.
രചിത റാം ഒരു ചലച്ചിത്ര നടി കൂടിയാണ്.
നിത്യ റാമും ക്ലാസിക്കൽ നൃത്തം അഭ്യസിച്ചിട്ടുണ്ട്.
ബയോടെക്നോളജിയിൽ ബിരുദം നേടിയ നിത്യ റാം ഒരു ചെറിയ ജോലി ചെയ്തുകൊണ്ടിരിക്കുമ്പോഴാണ് അഭിനയരംഗത്തേക്കു കടന്നുവരുന്നത്.
സീ കന്നഡ ചാനലിൽ സംപ്രേഷണം ചെയ്തിരുന്ന ബെങ്കിയല്ലി അരലിഡ ഹൂവ് എന്ന ടെലിവിഷൻ പരമ്പരയിലാണ് നിത്യാ റാം ആദ്യമായി അഭിനയിക്കുന്നത്.
സഹോദരി രചിത റാമും ഈ പരമ്പരയിൽ അഭിനയിച്ചിരുന്നു.
ഈ പരമ്പരയ്ക്കു ശേഷം കർപ്പൂരാഡ ഗോംബെ , രാജ്കുമാരി , എരടു കനസു എന്നീ കന്നഡ സീരിയലുകളിലും നിത്യ അഭിനയിച്ചു.
കന്നഡയ്ക്കു പുറമേ തമിഴ് ടെലിവിഷൻ പരമ്പരകളിലും അഭിനയിച്ചിട്ടുണ്ട്.
ഒരു ചലച്ചിത്രത്തിൽ അഭിനയിക്കുന്നതിനായി കരാർ ഒപ്പുവെച്ചെങ്കിലും ചിത്രീകരണം തുടങ്ങുവാൻ കഴിഞ്ഞില്ല.
2014-ൽ അരു ഗൗഡയുടെ നായികയായി മുഡ്ഡു മനസേ എന്ന ചലച്ചിത്രത്തിൽ അഭിനയിച്ചു.
അതേത്തുടർന്ന് അമ്മാ നാ കൊടലാ എന്ന തെലുങ്ക് ടെലിവിഷൻ പരമ്പരയിൽ അഭിനയിക്കുവാൻ അവസരം ലഭിച്ചു.
അഭിനയിച്ചവ ടെലിവിഷൻ വർഷം പരമ്പര കഥാപാത്രം ഭാഷ കുറിപ്പുകൾ 2010 ബെങ്കയല്ലി അരലിഡ ഹൂവ് മല്ലി കന്നഡ ആദ്യമായി അഭിനയിച്ച സീരിയൽ 2011–2013 അവൾ ശാലിനി തമിഴ് ആദ്യമായി അഭിനയിച്ച തമിഴ് സീരിയൽ 2013 കർപ്പൂരട ഗൊമ്പെ ശ്രാവണി കന്നഡ 2013 രാജ്കുമാരി കന്നഡ 2012–2014 മുഡ്ഡു ബിഡ്ഡ ഗീത/സംഗീത തെലുങ്ക് ഇരട്ട വേഷം, ആദ്യ തെലുങ്ക് സീരിയൽ 2014–2017 അമ്മാ നാ കൊടലാ മധുമിത തെലുങ്ക് 2015 എരഡു കനസു കന്നഡ 2016 ഗിരിജ കല്യാണ പാർവ്വതി കന്നഡ ആത്മീയ പരമ്പര 2017–തുടരുന്നു നന്ദിനി ഗംഗ അരുൺ നന്ദിനി തമിഴ് (യഥാർത്ഥ പതിപ്പ്) കന്നഡ (പുനർനിർമ്മിച്ചു) തെലുങ്ക് (ഡബ്ബ്) മലയാളം (ഡബ്ബ്) സിംഹള ഭാഷ (സബ്ടെറ്റിൽ) ദക്ഷിണേന്ത്യൻ ഭാഷകളിൽ ഇറങ്ങിയ പരമ്പര 2017-തുടരുന്നു അസതാൽ ചുട്ടീസ് (ടി.വി. പരിപാടി) വിധികർത്താവ് തമിഴ് കുട്ടികൾക്കു വേണ്ടിയുള്ള പരമ്പര 2017-തുടരുന്നു കില്ലാഡി കിഡ്സ് (ടി.വി. പരിപാടി) വിധികർത്താവ് കന്നഡ കുട്ടികൾക്കു വേണ്ടിയുള്ള പരമ്പര 2018 സവാൽഗേ സൈ അവതാരക കന്നഡ റിയാലിറ്റി ഷോ ചലച്ചിത്രങ്ങൾ വർഷം ചലച്ചിത്രം കഥാപാത്രം ഭാഷ കുറിപ്പുകൾ 2015 മുഡ്ഡു മനസേ പൂർവ്വി കന്നഡ ആദ്യ ചലച്ചിത്രം അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നിത്യ റാം
നിത്യവഴുതന മെഴുക്കുപുരട്ടി നിത്യവഴുതനമെഴുക്കുപുരട്ടി
വളരെ എളുപ്പത്തിൽ തയ്യാറാക്കാൻ സാധിക്കുന്ന ഒരു ഒരു ഭക്ഷ്യ വിഭവമാണ് നിത്യവഴുതന മെഴുക്കുപുരട്ടി .
ആവശ്യമായ സാധനങ്ങൾ
നിത്യവഴുതനയുടെ കായ്‌  , ചെറിയ ഉള്ളി / സവാള , പച്ചമുളക് , ഉപ്പ് , വെളിച്ചെണ്ണ .
നിത്യവഴുതനയുടെ കായ്‌ , ചെറിയ ഉള്ളി / സവാള , പച്ചമുളക് എന്നിവ അരിഞ്ഞു വെക്കുക .
പാനിൽ അല്പം വെളിച്ചെണ്ണ ഒഴിച്ച് കടുക് താളിച്ച്‌ അതിലേക്കു അരിഞ്ഞു വെച്ചിരിക്കുന്ന നിത്യവഴുതന ഇടുക .
കുറച്ചു മഞ്ഞൾപ്പൊടി ആവശ്യത്തിനു ഉപ്പ് ചേർത്ത് കുറച്ചു സമയം അടച്ചു വെച്ച് വേവിക്കുക .
ഇടയ്ക്കിടയ്ക്ക് ഇളക്കി കൊടുക്കണം.
വേവുമ്പോൾ വാങ്ങിവെയ്ക്കുക.
നിത്യകന്യക
1963-ൽ പുറത്തിറങ്ങിയ മലയാളചലച്ചിത്രമാണ് നിത്യകന്യക .
ശ്രീധരിന്റെ എതിർ പാരാതത് എന്ന തമിഴ് ചിത്രത്തെ ആസ്പദമാക്കി ശരവണഭവ ആൻഡ് യൂണിറ്റി പിക്ചേഴ്സിനു വേണ്ടി എ.കെ. ബാലസുബ്രഹ്മണ്യമണ് ഈ ചിത്രം നിർമിച്ചത്.
തിരുമേനി പിക്ചെഴ്സ് വിതരണം നടത്തിയ ഈ ചിത്രം 1963 ഫെബ്രുവരി 22-ന് പ്രദർശനം ആരംഭിച്ചു.
അഭിനേതക്കൾ സത്യൻ തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻ നായർ ബഹദൂർ സാന്റോ കൃഷ്ണൻ കാമ്പിശ്ശേരി കരുണാകരൻ അംബിക (പഴയകാല നടി) രാഗിണി പിന്നണിഗായകർ കെ.ജെ. യേശുദാസ് പി. സുശീല പട്ടം സദൻ ടി.എസ്. കുമരേശ് അണിയറ പ്രവർത്തകർ സംഭാഷണം - പൊൻകുന്നം വർക്കി ഗാനരചന - വയലാർ രാമവർമ സംഗീത സംവിധാനം - ജി. ദേവരാജൻ ഛായാഗ്രഹണം - പി. രാമസ്വാമി സംവിധാനം ‌- കെ.എസ്. സേതുമാധവൻ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാ ബേസിൽ നിന്ന് നിത്യകന്യക മൂവിസ്.
ബോളിസൈറ്റ്.
കോമിൽ നിന്ന് Archived 2012-07-23 at the Wayback Machine .
നിത്യകല്യാണി ഇംഗ്ലീഷ് വിലാസം https://ml.wikipedia.org/wiki/Catharanthus_roseus
കേരളത്തിൽ സർവ്വ സാധാരണയായി കാണപ്പെടുന്ന ഒരു പൂച്ചെടിയാണ് നിത്യകല്യാണി (ഇംഗ്ലീഷ്: Periwinkle ).
ഇത് വളരെ ഔഷധഗുണമുള്ള ചെടിയാണ്.
ഭാരതം ജന്മദേശമായ നിത്യകല്യാണിയുടെ ശാസ്ത്രനാമം Catharanthus pusillus എന്നാണെങ്കിലും സാധാരണയായി കേരളത്തിൽ നട്ടുവളർത്തപ്പെടുന്നതിന്റെ ശാസ്ത്രീയ നാമം Catharanthus roseus എന്നാണ്.
മഡഗാസ്കർ ആണ് ഇതിന്റെ ജന്മദേശം.
അർബുദത്തിന്റെ ചികിത്സക്കുപയോഗിക്കുന്ന ഔഷധമായ വിൻകാ ആൽക്കലോയ്ഡ്സ് ഈ ചെടിയിൽ നിന്ന് വേർതിരിച്ചാണുണ്ടാക്കുന്നത്.
രക്തസമ്മർദ്ദം കുറക്കുവാനുപയോഗിക്കുന്ന അജ്മാക്ലിൻ എന്ന മരുന്നും ഈ ചെടിയുടെ വേരുകളിൽ നിന്നുല്പാദിപ്പിക്കുന്നുണ്ട്.
ബംഗാളിൽ ഇത് നയൻതാര എന്ന് അറിയപ്പെടുന്നു.
എല്ലാ ഋതുക്കളിലും പുഷ്പിക്കുന്നതിനാലാണ് ഇത് നിത്യകല്യാണി എന്ന് അറിയപ്പെടുന്നത്.
ഏത് കാലാവസ്ഥയിലും ഈ സസ്യത്തിൽ പുഷ്പങ്ങൾ ഉണ്ടാകും അപരനാമങ്ങൾ നിത്യകല്യാണി
നിത്യകല്യാണി , ഉഷമലരി എന്നീ സംസ്കൃതനാമങ്ങൾക്ക് പുറമേ കേരളത്തിൽ ഈ ചെടി അഞ്ചിലത്തെറ്റി , കാശിത്തെറ്റി , " പാണ്ടിറോസ " ചുംബുടു എന്നീ പേരുകളിലുമറിയപ്പെടാറുണ്ട്.
ശവക്കോട്ടകളിൽ നട്ടുവളർത്താറുള്ളതുകൊണ്ട് ചുടുകാട്ടുമുല്ല , ശവക്കോട്ടപ്പച്ച എന്നും പേരുകളുണ്ട്.
ശവംനാറി എന്ന പേരുമുണ്ട്.
പ്രധാനമായും പിങ്ക്, വെളുപ്പ് എന്നീ രണ്ടു നിറങ്ങളിൽ കാണപ്പെടുന്നതിനാൽ  കേരളത്തിൽ ചിലയിടങ്ങളിൽ ഇതിനെ ആദോം ഔവേം (ആദവും ഹവ്വയും) എന്നും വിളിക്കാറുണ്ട്.
ഹിന്ദിയിൽ സദാബഹാർ (सदाबहार), മറാഠിയിൽ സദാഫൂലി (सदाफूली), ബംഗാളിയിൽ നയൻ‌താരാ (নয়নতারা) കന്നഡയിൽ സദാപുഷ്പ (ಸದಾಪುಷ್ಪ) എന്നിങ്ങനെയാണ് നാമങ്ങൾ.
പുരാതനകാലത്ത് വിഷമായും ലഹരിമരുന്നായും ഈ ചെടിയുടെ സത്ത് ഉപയോഗിച്ചിരുന്നു.
കേരളത്തിൽ സർവസാധാരണമായി വളരുന്നു.
പൂന്തോട്ടങ്ങളിൽ ചെടിയായി വളർത്തുന്ന ഔഷധ സസ്യമാണിത് .
നല്ല പച്ച നിറമുള്ള ഇലകളുടെ മേൽ ഭാഗം മിനുസമുള്ളതാണ് .
ചെറിയ പുക്കൾ വെള്ള നിറത്തിലോ ഇളം ചുവപ്പുനിറത്തിലോ കാണുന്നു .
പയറു പോലെ നേർത്തു നിണ്ടു കാണുന്ന ഫലത്തിന്റെയുള്ളിൽ അനേകം വിത്തുകളുണ്ടായിരിക്കും.
കേരളത്തിൽ ഇത് പൂച്ചെടിയായും വളർത്തുന്നു.
വിത്തു മുളപ്പിച്ചോ, മാതൃ സസ്യത്തിന്റെ കമ്പ് മുറിച്ചു നട്ടോ ഇതിന്റെ പ്രജനനം നടത്താം.
രസാദി ഗുണങ്ങൾ രസം :തിക്തം ഗുണം :ലഘു, രൂക്ഷം വീര്യം :ഉഷ്ണം വിപാകം	:കടു ഔഷധയോഗ്യ ഭാഗം
വേര്, ഇല ഔഷധമൂല്യം
അർബുദ ചികിത്സക്കുപയോഗിക്കുന്ന വിൻബ്ലാസ്റ്റിൻ, വിൻക്രിസ്റ്റീൻ തുടങ്ങിയ മരുന്നുകൾ ഈ ചെടിയിൽ നിന്നുണ്ടാക്കുന്നുണ്ട്.
ചെടിയുടെ ഉപയോഗം രക്തത്തിലെ രക്താണുക്കളുടെ എണ്ണംകുറക്കുന്നതായി കണ്ടെത്തിയതിനെതുടർന്നുള്ള പരീക്ഷണങ്ങളാണ്‌ കാൻസർ ചികിത്സക്ക് ഇതിന്റെ ആൽക്കലോയിഡുകൾ ഉപയോഗിക്കാം എന്ന നിഗമനത്തിലെത്തിച്ചത്.
ഇന്ന് വ്യാവസായികാടിസ്ഥാനത്തിൽ മരുന്നു നിർമ്മിച്ചുവരുന്നു.
രക്തസമ്മർദ്ദവും രക്തത്തിലെ പഞ്ചസാരയും കുറയ്ക്കാൻ ഇത് ഉപയോഗിക്കുന്നു .
ഇല ഇടിച്ചു പിഴിഞ്ഞ നീരു കഴിച്ചാൽ മുത്രാശായരോഗങ്ങൾ മാറികിട്ടും .
ചെടി ചതച്ചിട്ട തിളപ്പിച്ച വെള്ളം കുടിച്ചാൽ വയറിളക്കം ,കൃമി എന്നിവ  ഇല്ലാതാകും .
മുറിവിൽ നിന്ന് ഉണ്ടാകുന്ന രക്തപ്രവാഹം നിർത്താൻ  ഇതിന്റെ അരച്ച് വെച്ചുകെട്ടിയാൽ മതി .
പ്രമേഹ ചികിത്സയ്ക്കുള്ള നാടൻ മരുന്നായി ശവംനാറിച്ചെടിയുടെ ഇല ഇടിച്ചു പിഴിഞ്ഞ നീര് ഉപയോഗിക്കുന്നു.
ശവംനാറി ചെടിയുടെ ഇലകൾ പ്രമേഹത്തിനുള്ള ഉത്തമ മരുന്നായി ആയുർവേദ ആചാര്യൻമാർ നിഷ്ക്കർഷിക്കുന്നു.
ചിത്രങ്ങൾ നിത്യകല്യാണി നിത്യകല്യാണി - വയലറ്റ് നിത്യകല്യാണി - വെള്ള നിത്യകല്യാണി ചെടി Catharanthus roseus നിത്യകല്യാണി,മലപ്പുറം ജില്ലയിലെ എ.ആർ.നഗറിൽ നിന്നും നിത്യകല്യാണി പൂവ് അവലംബം 1 2 ↑ 1 2 അഞ്ചിലത്തെറ്റി, സർവ്വവിജ്ഞാനകോശം, കേരള സർക്കാർ പ്രസിദ്ധീകരണം ↑ 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ബാഹ്യകണ്ണികൾ ഭാരതത്തിലെ പുഷ്പങ്ങൾ: നിത്യകല്യാണി
Wikimedia Commons has media related to Catharanthus roseus .
നിത്യചൈതന്യയതി ഇംഗ്ലീഷ് വിലാസം https://ml.wikipedia.org/wiki/Nitya_Chaitanya_Yati
അദ്വൈതവേദാന്ത ദർശനത്തിലും ശ്രീനാരായണ ദർശനത്തിലുംപണ്ഡിതനായിരുന്ന എഴുത്തുകാരനും ആചാര്യനും തത്ത്വചിന്തകനുമായിരുന്നു ഗുരു നിത്യചൈതന്യ യതി ( നവംബർ 2 , 1924
- മേയ് 14 , 1999 ).
ജയചന്ദ്രപ്പണിക്കർ എന്നായിരുന്നു പൂർവ്വാശ്രമ നാമം.
ശ്രീനാരായണഗുരുവിന്റെ ആത്മീയ ശൃംഖലയിൽ മൂന്നാമൻ ആയി  കണക്കാക്കപ്പെടുന്നു (ശ്രീനാരായണഗുരുവിന്റെ പിൻഗാമിയായ നടരാജഗുരുവിനു ശേഷം).
ശ്രീനാരായണ ദർശനങ്ങൾ പ്രചരിപ്പിക്കുവാനായി സ്ഥാപിക്കപ്പെട്ട നാരായണ ഗുരുകുലത്തിന്റെ തലവനായിരുന്നു.
അദ്വൈത വേദാന്തത്തിന്റെയും ഭാരതീയ തത്വശാസ്ത്രത്തിന്റെയും ഒരു പ്രമുഖ  വക്താവുമായിരുന്നു  ഗുരു നിത്യ ചൈതന്യയതി.
ഹൈന്ദവ സന്ന്യാസിയായിരുന്നെങ്കിലും ഇതരമതസ്ഥരുടെ ഇടയിലും യതി ഏറെ ബഹുമാനിക്കപ്പെട്ടിരുന്നു.
ഭൗതികം, അധ്യാത്മികം, സാമൂഹികം, സമ്പദ് വ്യവസ്ഥ, വിദ്യാഭ്യാസം, ആരോഗ്യശാസ്ത്രം, സാഹിത്യം , സംഗീതം , ചിത്രകല , വാസ്തുശില്പം .
തുടങ്ങി ഒട്ടേറെ വിഷയങ്ങൾ അദ്ദേഹം പഠിക്കുകയും പഠിപ്പിക്കുകയും ചെയ്തു.
മതങ്ങൾക്ക് അതീതമായ ആത്മീയതയിലും ശ്രീനാരായണ ദർശനത്തിലും അഗാധമായ അറിവുണ്ടായിരുന്ന ആത്മീയാചാര്യനും തത്ത്വചിന്തകനുമായിരുന്നു ഗുരു നിത്യ ചൈതന്യയതി.
പത്തനംതിട്ട ജില്ലയിലെ വകയാറിനടുത്തുള്ള മുറിഞ്ഞകല്ലിൽ 1923 നവംബർ 2നാണ് ജയചന്ദ്രപ്പണിക്കർ ജനിച്ചത്.
പിതാവ് പന്തളം രാഘവപ്പണിക്കർ കവിയും അദ്ധ്യാപകനുമായിരുന്നു.
ഹൈസ്കൂൾ മെട്രിക്കുലേഷനു ശേഷം അദ്ദേഹം വീടുവിട്ട് ഒരു സാധുവായി ഭാരതം മുഴുവൻ അലഞ്ഞു തിരിഞ്ഞു.
ഇന്നത്തെ ഇന്ത്യ , പാകിസ്താൻ , ബംഗ്ലാദേശ് എന്നിവിടങ്ങളിലെ മിക്കവാറും എല്ലാ സ്ഥലങ്ങളിലും അദ്ദേഹം സഞ്ചരിച്ചിട്ടുണ്ട്.
ഈ സഞ്ചാരത്തിനിടെ ഗാന്ധിജിയുമായും പ്രശസ്തരായ മറ്റുപല വ്യക്തികളുമായും അടുത്ത് ഇടപഴകാൻ അദ്ദേഹത്തിനു കഴിഞ്ഞു.
രമണ മഹർഷിയിൽ നിന്ന് നിത്യ ചൈതന്യ എന്ന പേരിൽ സന്ന്യാസ ദീക്ഷ സ്വീകരിച്ചു.
സൂഫി ഫക്കീറുമാർ, ജൈന സന്ന്യാസികൾ, ബുദ്ധമത സന്യാസിമാർ, രമണ മഹർഷി തുടങ്ങി വളരെപ്പേരുമായി അദ്ദേഹത്തിനു അടുത്ത ബന്ധമുണ്ടായിരുന്നു.
കേരളത്തിൽ തിരിച്ചെത്തിയ അദ്ദേഹം 1947 -ൽ ആലുവ യൂ സി കോളേജിൽ തത്ത്വശാസ്ത്ര പഠനത്തിനായി ചേർന്നു.
അതിനു ശേഷം തിരുവനന്തപുരം യൂണിവേഴ്സിറ്റി കോളേജിൽ തത്വശാസ്ത്രവും മനശാസ്ത്രവും പഠനം തുടർന്നു.
പഠനത്തിനു ശേഷം അദ്ദേഹം കൊല്ലം ശ്രീനാരായണാ കോളേജ് , ചെന്നൈ, (മദ്രാസ്സ് )വിവേകാനന്ദാ കോളേജ് എന്നിവിടങ്ങളിൽ അദ്ധ്യാപകനായിരുന്നു.
ഈ കാലയളവിൽ അദ്ദേഹം വേദാന്തം , സാംഖ്യം , യോഗം വിദ്യ, മീമാംസ , പുരാണങ്ങൾ , സാഹിത്യം എന്നിവ പഠിച്ചു.
ഗുരു
1951 -ൽ ‍ നടരാജഗുരുവിനെ തന്റെ ആത്മീയ ഗുരുവായി സ്വീകരിക്കുകയും, നടരാജ ഗുരുവിന്റെ ദേഹവിയോഗത്തിനു ശേഷം, നിത്യ ചൈതന്യ യതി, ശ്രീ നാരായണ ഗുരുവിന്റെയും നടരാജ ഗുരുവിന്റെയും പിൻ‌ഗാമിയായി, നാരായണ ഗുരുകുലത്തിന്റെ അധിപസ്ഥാനം ഏറ്റെടുക്കുകയും ചെയ്തു.
നാരായണ ഗുരുകുലത്തിന്റെ ദൈനം ദിന പ്രവർത്തനങ്ങളിലും ശിഷ്യരെ സ്വന്തം കർമമാർഗ്ഗം (സ്വധർമ്മം) തിരഞ്ഞെടുക്കുവാൻ വഴികാട്ടുന്നതിലും ഗുരു അവസാന നാളുകൾ വരെയും വ്യാപൃതനായിരുന്നു.
അദ്വൈത വേദാന്തത്തിന്റെയും ഭാരതീയ തത്വശാസ്ത്രത്തിന്റെയും ഒരു പ്രമുഖ വക്താവായിരുന്നു നിത്യ ചൈതന്യ യതി.
ശ്രീനാരായണ ഗുരുവിന്റെ ആത്മീയ ശൃംഖലയിൽ മൂന്നാമനായ നിത്യ ചൈതന്യ യതി ഒരു കവിയും ചിന്തകനും മനശാസ്ത്ര വിദഗ്ദ്ധനും എഴുത്തുകാരനുമായിരുന്നു.
ശ്രീനാരായണ ഗുരു, നടരാജ ഗുരു, നിത്യ ചൈതന്യ യതി, എന്നീ മൂന്നു ദാർശനികർ ഇന്ത്യയുടെ ആത്മാവ്, ചിന്ത എന്നിവയെ സാധാരണക്കാരനു മനസ്സിലാവുന്ന ഭാഷയിൽ പ്രകാശിപ്പിച്ചു.
തത്ത്വശാസ്ത്രം, മനശാസ്ത്രം, സൗന്ദര്യ ശാസ്ത്രം , സാമൂഹികാചാരങ്ങൾ എന്നിവയെ കുറിച്ച് മലയാളത്തിൽ 120 പുസ്തകങ്ങളും ആംഗലേയത്തിൽ 80 പുസ്തകങ്ങളും അദ്ദേഹം പ്രസിദ്ധപ്പെടുത്തിയിട്ടുണ്ട്.
അദ്ദേഹം തന്നെ സ്ഥാപിച്ച "ഈസ്റ്റ് വെസ്റ്റ് യൂണിവേഴ്സിറ്റി ഓഫ് ബ്രഹ്മവിദ്യ"യുടെ ചെയർപേഴ്‌സണായും ലോക പൗരന്മാ‍രുടെ ലോക ഗവർൺമെന്റ്’ എന്ന സംഘടനയുടെ മേൽനോട്ടക്കാരനായും അദ്ദേഹം പ്രവർത്തിച്ചു.
സമാധി
ദീർഘകാലം രോഗബാധിതനായിരുന്ന അദ്ദേഹം, 1999 മേയ് 14 -നു ഊട്ടിയിലെ തന്റെ ആശ്രമത്തിൽ സമാധി പ്രാപിച്ചു.
ഭൗതികശരീരം ഊട്ടിയിൽ തന്നെ സമാധിയിരുത്തി.
അദ്ദേഹത്തിന്റെ ചില പുസ്തകങ്ങൾ ഇവിടെ ചേർക്കുന്നു.
ഭഗവദ് ഗീത , മഹർഷി വ്യാസന്റെ ഒരു നിശ്ശബ്ദ പ്രാർത്ഥന.
ബൃഹദാരണ്യകോപനിഷദ് .
ഏകലോകാനുഭവം പ്രേമവും അർപ്പണവും ഇതോ അതോ അല്ല - ഓം, നാരായണഗുരുവിന്റെ ആത്മോപദേശ ശതകത്തെ ആസ്പദമാക്കിയ നൂറു ധ്യാനങ്ങൾ.
ദർശനമാലയുടെ മനശാസ്ത്രം.
അതുമാത്രം, ജ്ഞാനത്തിന്റെ ഉറവിടം - ആത്മോപദേശശതകത്തിന് ഒരു അടിക്കുറിപ്പ്.
പ്രേമവും അനുഗ്രഹങ്ങളും.
ഭാരതീയ മനശാസ്ത്രത്തിന് ഒരു ആമുഖം.
ഭാരതീയ മനശാസ്ത്രം.
യതിചരിതം, ആത്മകഥ സ്നേഹസംവാദം മരണം എന്ന വാതിലിനപ്പുറം വിശുദ്ധ ഖുർആന് ഹൃദയാജ്ഞലി ലാവണ്യനുഭവവും സൌന്ദര്യനുഭുതിയും നളിനി എന്ന കാവ്യശില്പം ഭഗവദ്ഗീത സാദ്ധ്യായം സിമോൺ ഡി ബുവ അവരുടെ കഥ പറയുന്നു.
യാത്ര പ്രശ്നോത്തരങ്ങൾ സൗന്ദര്യം അനുഭവം അനുഭൂതി കലയുടെ മനശ്ശാസ്ത്രം ഊർജ്ജതാണ്ഡവം നെരൂദയുടെ ഓർമ്മക്കുറിപ്പുകൾ പരിവർത്തനോന്മുഖ വിദ്യാഭ്യാസം യതിയുടെ സൗമ്യ സങ്കൽപ്പങ്ങൾ തുമ്പപ്പൂ മുതൽ സൂര്യൻ വരെ പുരസ്കാരങ്ങൾ
നളിനി എന്ന കാവ്യശില്പം എന്ന ഗ്രന്ഥത്തിന് കേരള സാഹിത്യ അക്കാദമി അവാർഡ് ലഭിച്ചിട്ടുണ്ട് .
മൂല്യങ്ങളുടെ കുഴമറിച്ചിൽ എന്ന ഗ്രന്ധവും ഗുരു നിത്യ ചൈതന്യയതി എഴുതിയിട്ടുണ്ട്.
അവലംബം ↑ ↑ http://www.amazon.com/exec/obidos/search-handle-url?
%5Fencoding=UTF8 search-type=ss index=books field-author=Nitya%20Chaitanya%20Yati ↑ ↑ നിരൂപണത്തിനും പഠനത്തിനും നൽകുന്ന കേരള സാഹിത്യ അക്കാദമി പുരസ്കാരം ലഭിച്ച കൃതികൾ .
നിത്യരക്ഷ
പല മതഗ്രന്ഥങ്ങളിലും പൊതുവായുള്ള പ്രതിപാദ വിഷയങ്ങളിൽ ഒന്നാണ് മരണശേഷമുള്ള ജീവിതത്തെക്കുറിച്ചുള്ള വിവരണങ്ങൾ.
സ്വർഗ്ഗത്തിലെ നിത്യസമ്മാനത്തിന്റേയോ നരകത്തിലെ  ശിക്ഷയുടേയോ രൂപത്തിലുള്ള മരണാനന്തരജീവിതത്തെക്കുറിച്ചുള്ള പരാമർശങ്ങൾ ക്രിസ്ത്യാനികളുടെ വിശുദ്ധ ഗ്രന്ഥമായ ബൈബിളിലും ഇസ്ലാം മതവിശ്വാസികളുടെ പവിത്ര ഗ്രന്ഥമായ ഖുർ ആനിലും കാണാം.
റബൈനിക യഹൂദതയും ഈ വിശ്വാസം ഏറെക്കുറെ പിന്തുടരുന്നു.
നിത്യരക്ഷപോലെ നരകശിക്ഷയും നിത്യകാലത്തേക്കുള്ളതാണ് എന്നാണ് മുഖ്യധാരാ ക്രൈസ്തവസഭകളുടെ വിശ്വാസം.
എന്നാൽ എതിർ അഭിപ്രായം പുലർത്തുന്ന ചില വിഭാഗങ്ങളും ഉണ്ട്.
നിത്യരക്ഷ ക്രിസ്തീയ വീക്ഷണത്തിൽ
ദൈവത്തോടൊത്ത് നിത്യവും വസിക്കേണ്ടതിനാണ് ദൈവം മനുഷ്യനെ സൃഷ്ടിച്ചത്.
എന്നാൽ സ്വതന്ത്രമായ ഇച്ഛാശക്തിയും, തിരഞ്ഞെടുക്കുവാനുള്ള അവകാശവും തെറ്റായി വിനിയോഗിച്ച ആദിമനുഷ്യനായ ആദം ദൈവത്തോട് അനുസരണക്കേട് കാണിച്ച് ദൈവിക കൂട്ടായ്മയിൽ നിന്നും അകന്നുപോയി.
പാപത്തിന്റെ ശിക്ഷയായ നിത്യമരണത്തിന് അവൻ അർഹനായി തീർന്നു.
ബൈബിൾ പ്രഖ്യാപിക്കുന്നത്, എല്ലാ മനുഷ്യരും പാപികളാണ് എന്നാണ്.
ആദമിന്റെ സന്തതിപരമ്പരയായ മാനവവംശം പാപത്തിന്റെ അടിമത്തത്തിലായി.
നീതിമാനായ ദൈവത്തിന് പാപത്തെ ശിക്ഷിക്കാതിരിക്കുവാൻ സാധിക്കില്ല.
പാപത്തിന്റെ ശമ്പളം മരണമത്രേ എന്ന് ദൈവവചനം വ്യക്തമാക്കുന്നു.
പാപിയായിതീർന്ന മനുഷ്യരുടെ കേവലമായ ഏതെങ്കിലും കർമ്മങ്ങളോ, സത്പ്രവർത്തികളോ, സ്വയംപീഡകളോ , ധാനധർമ്മങ്ങളോ, അനുഷ്ഠാനങ്ങളോ അവന് ദൈവവുമായുണ്ടായിരുന്ന ബന്ധത്തിലേക്ക് തിരിച്ച് പോകുവാൻ സാധ്യമല്ല.
എന്നാൽ സ്നേഹവാനായ ദൈവം ഒരു രക്ഷാമാർഗ്ഗം ഒരുക്കി.
ദൈവിക ത്രിത്വത്തിലെ മൂന്നാമനായ പുത്രനെ (യേശുക്രിസ്തുവിനെ) ഭൂമിയിലേക്ക് അയച്ചു.
സർവ്വ മാനവരാശിയുടെയും സകല തെറ്റുകളും സ്വയം ഏറ്റെടുത്തുകൊണ്ട് അവർക്ക് പകരമായി യേശുക്രിസ്തു കാൽവറി ക്രൂശിൽ പാപപരിഹാരബലിയായി തന്റെ ജീവനെ അർപ്പിച്ചു.
പിതാവായ ദൈവം തന്റെ പുത്രന്റെ പാപപരിഹാരബലിയിൽ പ്രസാദിച്ചതിന്റെ അടയാളമായി യേശുക്രിസ്തു മൂന്നാം നാൾ ഉയിർത്തെഴുന്നേറ്റു.
ഉയിർത്തെഴുന്നേറ്റ ക്രിസ്തു നാല്പത് ദിവസങ്ങളോളം അഞ്ഞൂറിൽ അധികം പേർക്കു പ്രത്യക്ഷനായി താൻ ഉയിർത്തെഴുന്നേറ്റിരിക്കുന്നു എന്ന് സ്ഥാപിച്ചതിന് ശേഷം സ്വർഗ്ഗാരോഹണം ചെയ്തു.
പാപമോചനം പ്രാപിക്കുന്നതിനുള്ള മാർഗ്ഗം
ഒരു വ്യക്തി താൻ ഒരു പാപിയാണെന്ന് ദൈവത്തോട് സമ്മതിക്കുകയും, തന്റെ തെറ്റുകൾ ഏറ്റുപറയുകയും, യേശുക്രിസ്തുവിന്റെ മരണം തന്റെ പാപങ്ങൾക്ക് പകരമായിട്ടാണെന്ന് വിശ്വസിക്കയും,  മരണത്തെ ജയിച്ച് ഉയിർത്തെഴുന്നേറ്റ യേശുവിനെ തന്റെ ജീവിതത്തിന്റെ നാഥനും കർത്താവുമായി അംഗീകരിക്കുകയും ചെയ്യുമ്പോൾ ആ വ്യക്തിയുടെ പാപങ്ങൾ ക്ഷമിക്കപ്പെടുമെന്നും ദൈവവുമായുള്ള ബന്ധം യഥാസ്ഥാനപ്പെട്ട് നിത്യജീവന് അവകാശിയായി തീരുമെന്നും ബൈബിൾ വ്യക്തമാക്കുന്നു.
ദൈവമക്കളാകുക, രക്ഷിക്കപ്പെടുക , വീണ്ടും ജനനം പ്രാപിക്കുക എന്നീ പ്രയോഗങ്ങളെല്ലാം ഇതാണ് അർത്ഥമാക്കുന്നത്.
നിത്യരക്ഷ ദൈവം സൗജന്യമായി നൽകുന്നതും വിശ്വാസത്താൽ ഓരോ വ്യക്തികളും ഏറ്റെടുക്കേണ്ടതുമാണ് എന്നതിന് അനേക വാക്യങ്ങൾ വേദപുസ്തകത്തിൽ തെളിവായുണ്ട്.
യേശുക്രിസ്തുവിന്റെ ജനനത്തിന് അനേക നുറ്റാണ്ടുകൾക്ക് മുമ്പ് എഴുതപ്പെട്ട ബൈബിൾ പഴയനിയമ പുസ്തകങ്ങളിലും  യേശുക്രിസ്തുവിന്റെ ജനനവും, ശുശ്രൂഷയും, മരണവും, ഉയിർത്തെഴുന്നേല്പുമെല്ലാം പ്രവചന രൂപത്തിൽ രേഖപ്പെടുത്തപ്പെട്ടിട്ടുണ്ട്.